Cuneiform Tablet CCT 2 8-10 (BM 115041)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma im-dí-lúm-ma a-na e-nu-be-lim ù ḫu-ra-ṣa-nim ù a-mur-DINGIR qí-bi-ma 17 ma-na KÙ.BABBAR iš-tí e-nu-be-lim 10 ma-na KÙ.BABBAR iš-tí {d}en-LÍL-ba-ni DUMU ì-lí-ba-ni 30 ma-na KÙ.BABBAR iš-tí ú-ṣur-ša-a-šùr DUMU a-šùr-ma-lik 25.5 ma-na KÙ.BABBAR iš-tí i-dí-a-šùr DUMU pá-pì-lim 5 ma-na KÙ.BABBAR iš-tí a-šùr-DÙL DUMU šu-lá-ba-an 2 ma-na KÙ.BABBAR iš-tí ú-ṣur-ša-IŠTAR DUMU a-šùr-i-mì-tí 10.5 ma-na 5.5 GÍN KÙ.BABBAR iš-tí ú-ṣur-ša-IŠTAR 6.5 ma-na 3.75 GÍN KÙ.BABBAR iš-tí IŠTAR-pí-lá-aḫ DUMU a-ni-nim ŠÀ.BA 5 ma-na KÙ.BABBAR ú-šé-bi-lam ší-tí KÙ.BABBAR-pí-a 1.3333300000000001 ma-na 3.75 GÍN KÙ.BABBAR i-na li-bi₄-šu 0.33333 ma-na 1 GÍN KÙ.GI pá-ša-lúm iš-tí ku-tal-lá-nim 1 ma-na KÙ.BABBAR iš-tí i-dí-a-šùr DUMU a-šùr-i-mì-tí 0.5 ma-na KÙ.BABBAR a-na en-um-a-šùr DUMU šál-maḫ a-na bé-a-lim a-dí-in dan-a-šùr ŠEŠ-šu ša-qá-lam qá-bi 3 ma-na KÙ.BABBAR iš-tí a-mur-DINGIR DUMU i-bi-sú-a 1 ma-na KÙ.BABBAR iš-tí sú-sà-a ù DUG-pí-a-šùr me-er-e šu-IŠTAR 1 ma-na 7 GÍN KÙ.BABBAR iš-tí a-mur-IŠTAR DUMU da-da 3 ma-na KÙ.BABBAR iš-tí-šu-ma 0.66666 ma-na 4 GÍN KÙ.BABBAR iš-tí ku-ra-ra DUMU a-bu-ša-lim 12 ma-na KÙ.BABBAR iš-tí a-šùr-DUG DUMU kà-ri-a 2.5 ma-na 1.5 GÍN KÙ.BABBAR iš-tí ú-zu-a DUMU a-bi-a-a 20 ma-na KÙ.BABBAR iš-tí a-šùr-DUG DUMU a-la-ḫi-im 5 ma-na KÙ.BABBAR iš-tí en-um-a-šùr DUMU ú-za-ri-a 14 {TÚG}ku-ta-ni i-na bu-ru-uš-ḫa-dum a-na É kà-ri-im qá-tí a-šùr-DUG i-dí 6 ku-ta-ni i-na bu-ru-uš-ḫa-dum a-na É kà-ri-im qá-tí e-nu-be-lúm i-dí 1 ku-ta-nam i-na bu-ru-uš-ḫa-tim-ma qá-tí a-du-ú a-na É kà-ri-im i-dí TÚG.ḪI-tí-a a-ni-ú-tim i-na bu-ru-uš-ḫa-dum ší-im-šu-nu i-na É kà-ri-im qá-tí i-na ni-kà-sí šu-uk-na 0.5 ma-na 6 GÍN KÙ.BABBAR iš-tí pí-lá-aḫ-a-šùr DUMU a-al-DUG 0.5 ma-na KÙ.BABBAR bé-ú-lá-tù-šu iš-tí da-a-a DUMU ma-nu-a <gap> ma-na KÙ.BABBAR iš-tí sú-en₆-pí-lá-aḫ <gap> ma-na KÙ.BABBAR iš-tí ú-ṣur-a-nim šu-ma 4 ma-na AN.NA šu-IŠTAR ša šé-pí-a a-na ša ki-ma i-a-tí i-na a-lim{ki} lá i-dí 0.5 ma-na KÙ.BABBAR sú-sà-a ù DUG-pì-a-šùr i-ša-qú-lu-nim 15 GÍN KÙ.BABBAR iš-tí e-na-nim DUMU a-bu-DI iš-tù a-lim{ki} sú-sà-a e-li-a-ma sú-sà-a i-ša-qal 1.5 ma-na KÙ.BABBAR ta-áš-bi₄-it ší-ḫi-tim ša šu-lá-ba-an a-na É kà-ri-im áš-qúl 2 ma-na KÙ.BABBAR iš-tí a-šùr-SIG₅ DUMU a-šùr-re-ṣí KÙ.BABBAR e-nu-be-lúm i-ša-qal 28 ku-ta-nu iš-tí PUZUR₄-{d}IŠKUR DUMU šu-ḫu-bur ší-im 2 ANŠE 0.83333 ma-na KÙ.BABBAR iš-tí a-šùr-DÙL 12.5 ma-na KÙ.BABBAR ša a-šu-mì na-áb-sú-en₆ a-na ḫu-ra-ṣa-nim áš-qú-lu-ma ḫu-ra-ṣa-num ú-bu-bé-e-ni ṭup-pu-šu i-na li-bi₄ ṭup-pí-a-ma li-ib-ší ù 4.5 ma-na KÙ.BABBAR a-na {d}en-LÍL-ba-ni ša ki-ma na-áb-sú-en₆ áš-qúl ṭup-pu-um ša ḫu-bu-li-ni ša i-a-tí e-na-ma-nim ù i-na-a ṭup-pu-um i-na li-bi₄ ṭup-pí-a-ma li-ib-ší 32 ku-ta-nu 40 ma-na.TA i-na bu-ru-uš-ḫa-dum e-nu-be-lúm a-na É.GAL-lim i-dí 10 GÍN KÙ.BABBAR iš-tí DUMU èr-ra-a 1 ma-na 5 GÍN KÙ.BABBAR iš-tí na-áb-sú-en₆ 10 GÍN KÙ.BABBAR iš-tí šu-be-lim DUMU ša-lim-a-šùr 12.5 ma-na KÙ.BABBAR ša a-šùr-i-mì-tí ù i-a-tí iš-tí i-dí-a-bi₄-im DUMU i-dí-IŠTAR 1.8333300000000001 ma-na KÙ.BABBAR iš-tí ú-ṣur-ša-a-šùr DUMU a-šùr-ma-lik ù ṭup-pu-um ḫa-ar-mu-um ša a-mur-IŠTAR i-na li-bi₄ ṭup-pí-a-ma šu-uk-na-šu 5 ma-na KÙ.BABBAR iš-tí i-dí-sú-en₆ DUMU a-lá-ḫi-im 0.66666 ma-na KÙ.BABBAR iš-tí <big_gap> ú-šé-ba-lá-ma ṭup-pu-šu É a-šùr-da-ni i-ba-ší a-ḫu-ú-a a-tù-nu a-na a-wa-at ṭup-pí-a iḫ-da-ma mì-ma DAM.GÀR-re-e-a ša-áš-qí-lá-ma a-mur-DINGIR lá i-sà-ḫu-ur ù ṭup-pá-am a-nàm i-na li-bi₄ ṭup-pì-a-ma šu-uk-na-šu